CELEX: 32008R0060
Language: et
Date: 2008-01-24
Title: Komisjoni määrus (EÜ) nr 60/2008, 24. jaanuar 2008 , millega tehakse erand määrusest (EÜ) nr 327/1998 seoses kroovitud või poolkroovitud riisi imporditariifkvoodi jagamisega alaperioodideks 2008. aastal

25.1.2008   
            
            
               ET
            
            
               Euroopa Liidu Teataja
            
            
               L 22/6
            
         
      KOMISJONI MÄÄRUS (EÜ) nr 60/2008,
   24. jaanuar 2008,
   millega tehakse erand määrusest (EÜ) nr 327/1998 seoses kroovitud või poolkroovitud riisi imporditariifkvoodi jagamisega alaperioodideks 2008. aastal
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 18. juuni 1996. aasta määrust (EÜ) nr 1095/96 vastavalt GATTi artikli XXIV lõikele 6 toimunud läbirääkimiste tulemusel koostatud CXL-loendis sätestatud kontsessioonide rakendamise kohta, (1) eriti selle artiklit 1,
   võttes arvesse nõukogu 29. septembri 2003. aasta määrust (EÜ) nr 1785/2003 riisituru ühise korralduse kohta, (2) eriti selle artikli 13 lõiget 4,
   ning arvestades järgmist:
   
               (1)
            
            
               Komisjoni 10. veebruari 1998. aasta määrusega (EÜ) nr 327/98 (millega avatakse teatavad riisi ja purustatud riisi impordi tariifikvoodid ja sätestatakse nende korraldus) (3) on ette nähtud kõnealuse määruse artiklis 1 sätestatud kvootide jagamine alaperioodideks, et tagada riisi import kogu aasta jooksul.
            
         
               (2)
            
            
               2006. ja 2007. aastal ühenduses esinenud Ameerika Ühendriikidest pärit riisi impordivoogude häirete tõttu, mis olid tingitud geneetiliselt muundatud riisiga „LL RICE 601” saastunud riisi ilmumisest USA turule, ei ole saadud täielikult ära kasutada Ameerika Ühendriikidest pärit kroovitud või poolkroovitud riisi 38 721 tonnist impordikvooti, mis on osa määrusega (EÜ) nr 327/98 ettenähtud 63 000 tonnisest kroovitud või poolkroovitud riisi üldisest impordikvoodist.
            
         
               (3)
            
            
               Kuna Ameerika Ühendriigid tarnivad regulaarselt ühendusse riisi, tuleks võimalikult kiiresti lubada taastada kõnealusest riigist pärit riisi tavapärane impordivoog. Seepärast tuleks 2008. aastaks muuta 63 000 tonni suuruse kroovitud või poolkroovitud riisi üldise imporditariifkvoodi jagamist alaperioodideks, nähes Ameerika Ühendriikidest pärit riisi kvoodi jaoks ette täiendava alaperioodi veebruariks, ja kanda kõnealuse kvoodi raames 2008. aasta aprilli ja juuli alaperioodidest piisav kogus 2008. veebruari alaperioodile, et saavutada ettenähtud eesmärk, häirimata ühenduse turu olukorda ja importi teistest riikidest ning ületamata kõnealuse kvoodi jaoks ettenähtud 38 721 tonni suurust aastast üldkogust.
            
         
               (4)
            
            
               Eespool osutatud impordihäirete tõttu ei olnud 2007. aastal võimalik kasutada teatavaid ekspordilitsentse. Seepärast tuleks lubada neid kasutada 2008. aastal.
            
         
               (5)
            
            
               Seepärast tuleks lubada teha 2008. aastaks erand määrusest (EÜ) nr 327/98.
            
         
               (6)
            
            
               Käesoleva määrusega ette nähtud meetmed on kooskõlas teraviljaturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 327/98 IX lisa punktis a osutatud Ameerika Ühendriikidest pärit kroovitud või poolkroovitud 38 721 tonni riisi järjekorranumbriga 09.4127, mis kuulub CN-koodi 1006 30 alla, jaotatakse 2008. aastaks vastavalt käesoleva määruse lisale.
   2.   Määruse (EÜ) nr 327/98 artiklis 3 osutatud ekspordilitsentse, mille on 2007. aastal välja andnud kõnealuses artiklis osutatud kolmandad riigid, võib kasutada 2008. kvoodiaastaks esitatud impordilitsentsi taotluste puhul.
   Artikkel 2
   Käesolev määrus jõustub Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 24. jaanuar 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 146, 20.6.1996, lk 1.
   
      (2)  ELT L 270, 21.10.2003, lk 96. Määrust on muudetud määrusega (EÜ) nr 797/2006. (ELT L 144, 31.5.2006, lk 1).
   
      (3)  EÜT L 37, 11.2.1998, lk 5. Määrust on viimati muudetud määrusega (EÜ) nr 1538/2007 (ELT L 337, 21.12.2007, lk 49).
   
      LISA
      Määruse (EÜ) nr 327/98 artikli 1 lõike 1 punktiga a ette nähtud kroovitud või poolkroovitud riisi 63 000 tonni suuruse kvoodi jaotamine alaperioodideks 2008. aastaks:
      
                  Päritoluriik
               
               
                  Kogus (tonnides)
               
               
                  Jrk nr
               
               
                  Alaperioodid (kogus tonnides)
               
            
                  Jaanuar
               
               
                  Veebruar
               
               
                  Aprill
               
               
                  Juuli
               
               
                  September
               
               
                  Oktoober
               
            
                  Ameerika Ühendriigid
               
               
                  38 721
               
               
                  09.4127
               
               
                  9 681
               
               
                  13 813
               
               
                  10 151
               
               
                  5 076
               
               
                  —
               
               
                   
               
            
                  Tai
               
               
                  21 455
               
               
                  09.4128
               
               
                  10 727
               
               
                   
               
               
                  5 364
               
               
                  5 364
               
               
                  —
               
               
                   
               
            
                  Austraalia
               
               
                  1 019
               
               
                  09.4129
               
               
                  0
               
               
                   
               
               
                  1 019
               
               
                  —
               
               
                  —
               
               
                   
               
            
                  Teised riigid
               
               
                  1 805
               
               
                  09.4130
               
               
                  0
               
               
                   
               
               
                  1 805
               
               
                  —
               
               
                  —
               
               
                   
               
            
                  Kõik riigid
               
               
                   
               
               
                  09.4138
               
               
                   
               
               
                   
               
               
                   
               
               
                   
               
               
                   
               
               
                  
                      (1)
                  
               
            
                  Kokku
               
               
                  63 000
               
               
                  —
               
               
                  20 408
               
               
                  13 813
               
               
                  18 339
               
               
                  10 440
               
               
                  —
               
               
                   
               
            
         (1)  Komisjoni määruses avaldatud varasematest alaperioodidest kasutamata jäänud koguste jääk.
      2008. aastaks tehtud koguste muudatused hõlmavad üksnes Ameerika Ühendriikidest pärit riisi ja alaperioodide üldkoguseid.